Mesenteri

Mae'r mesenteri yn  fand plyg o feinwe pilennog (peritonewm) sydd ynghlwm wrth wal yr abdomen ac yn amgáu'r ymysgaroedd. Mewn pobl, mae'r mesenteri yn tyfu o gwmpas y pancreas a'r coluddyn bach ac yn ymestyn i lawr o amgylch y colon a rhan uchaf y rectwm. Un o'i brif swyddogaethau yw cadw organau'r abdomen yn eu safle priodolEncyclopædia Britannica Mesentery adalwyd 29 Ionawr 2018.

Gwnaed un o'r disgrifiadau cynharaf o'r mesenteri gan Leonardo da Vinci, ac am ganrifoedd fe'i hanwybyddwyd fel math o atodiad dibwys. Dros y ganrif ddiwethaf bu meddygon  yn tybio ei fod yn strwythur tameidiog wedi'i wneud o adrannau ar wahân, a oedd yn ei gwneud yn eithaf anniddorol. Wedi ymchwil a wnaed yn Ysbyty Prifysgol Limerick yn Iwerddon canfuwyd bod y mesenteri yn un strwythur parhaus. Yn 2017 cafwyd papur yn y cyfnodolyn meddygol the Lancet yn awgrymu dylid trin y mesenteri fel organ yn ei rinwedd ei hun. Bellach mae gwerslyfrau arbenigol megis Gray's Anatomy yn ei gyfrif yn organSciience Alert 3 Ionawr 2017 It's Official: A Brand-New Human Organ Has Been Classified adalwyd 29 Ionawr 2018.

 Cyfeiriadau 

Categori:System dreulio
Categori:Prosiect Wici-Iechyd
Categori:Anatomeg